A BIZOTTSÁG 905/2005/EK RENDELETE
(2005. június 16.)
a 2004/2005. gazdasági évre vonatkozóan a tisztítatlan gyapot tényleges termelésének, valamint az irányár ebből származó csökkentésének rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Görögország csatlakozási okmányára és különösen annak a gyapotra vonatkozó 4. jegyzőkönyvére (1),
tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre (2) és különösen annak 19. cikke (2) bekezdésének harmadik francia bekezdésére,
mivel:
(1)
A gyapottámogatási rendszer alkalmazására vonatkozó részletes szabályok megállapításáról szóló, 2001. augusztus 2-i 1591/2001/EK bizottsági rendelet (3) lőírja, hogy a folyó gazdasági évre vonatkozó tényleges termelést és az irányárnak az 1051/2001/EK rendelet 7. cikkében előírt csökkentését az említett gazdasági év június 15-ét megelőzően kell megállapítani.
(2)
Az 1591/2001/EK rendelet 16. cikke (3) bekezdésének második albekezdése meghatározza a tényleges termelés keretében nyilvántartott termelt tisztítatlan gyapotra vonatkozó feltételeket.
(3)
Figyelembe véve a természetes rostok terméshozamának alapjául szolgáló minőségi feltételt, a görög hatóságok a tisztítatlan gyapot tekintetében 1 135 534 tonna támogatására jogosultak.
(4)
A tisztítatlan gyapot 2005. május 15-ig a görög hatóságok által nyújtott támogatásra nem jogosult 34 142 tonnányi mennyiségéből az említett hatóságok által adott tájékoztatásnak megfelelően 2 364,9 hektáron termelt 6 172 tonnát nem jelentettek be az 1591/2001/EK rendelet 9. cikkének megfelelően, 22 746 tonna esetében nem tartották be az 1051/2001/EK rendelet 17. cikke (3) bekezdése szerint a területek csökkentésére vonatkozó nemzeti rendelkezéseket, 3 580 tonna esetében nem teljesült az említett rendelet 15. cikkének (1) bekezdése szerinti ép és megfelelő, kereskedelmi minőségre vonatkozó előírás, illetve 2 040 hektáron termelt 1 644 tonna esetében pénzügyi kártérítést engedélyeztek az érintett termelőknek természeti károk miatt.
(5)
Az 1 644 tonna tisztítatlan gyapot tényleges termelésének kizárása nem indokolt. Ez a mennyiség az 1591/2001/EK rendelet 9. cikkének megfelelően bejelentett parcellákból származik, és az említett mennyiséget ténylegesen elszállították a gyapottisztító vállalkozásokhoz. A természeti károk sújtotta parcellákról származó tisztítatlan gyapot tonnában számított igen alacsony terméshozama megfelelően jelzi, hogy ezeken a parcellákon mégis folyt termelés. Ez a mennyiség következésképpen megfelel az 1591/2001/EK rendelet 16. cikke (3) bekezdése második albekezdésében előírt feltételeknek, és ebből következően hozzá kell adni az 1 135 534 tonna mennyiséghez.
(6)
Ebből következően 1 137 229 tonnát kell Görögországra vonatkozóan a tisztítatlan gyapot tényleges termeléseként figyelembe venni a 2004/2005. gazdasági évben.
(7)
Figyelembe véve a természetes rostok terméshozamának alapjául szolgáló minőségi feltételt, a spanyol hatóságok a tisztítatlan gyapot tekintetében 368 084 tonna támogatására jogosultak.
(8)
A tisztítatlan gyapot 2005. május 15-ig a spanyol hatóságok által nyújtott támogatásra nem jogosult 1 638 tonnányi mennyiségéből az említett hatóságok által adott tájékoztatásnak megfelelően 1 612 tonna esetében nem tartották be az 1051/2001/EK rendelet 17. cikkének (3) bekezdése szerint a területek csökkentésére vonatkozó nemzeti rendelkezéseket, 6 tonna esetében nem teljesült az említett rendelet 15. cikkének (1) bekezdése szerinti ép és megfelelő, kereskedelmi minőségre vonatkozó előírás, 7 tonnát nem jelentettek be az 1591/2001/EK rendelet 9. cikkének megfelelően, és 13 tonna esetében nem tartották be az 1051/2001/EK rendelet 11. cikkében előírt, szerződéssel kapcsolatos szabályokat.
(9)
A 13 tonna tisztítatlan gyapot tényleges termelésének a szerződések be nem tartása miatti kizárása nem indokolt. Ez a mennyiség továbbá megfelel az 1591/2001/EK rendelet 16. cikke (3) bekezdésének második albekezdésében előírt feltételeknek, és ebből következően hozzá kell adni a 368 084 tonna mennyiséghez.
(10)
Ebből következően, figyelembe véve a természetes rostok terméshozamának alapjául szolgáló minőségi feltételt, 368 097 tonnát kell Spanyolországra vonatkozóan a tisztítatlan gyapot tényleges termeléseként figyelembe venni a 2004/2005. gazdasági évben.
(11)
Figyelembe véve a természetes rostok terméshozamának alapjául szolgáló minőségi feltételt, a portugál hatóságok a tisztítatlan gyapot tekintetében a Portugáliában bevetett területeken termelt 982 tonna támogatására jogosultak. Ez a mennyiség megfelel az 1591/2001/EK rendelet 16. cikke (3) bekezdésének második albekezdésében előírt feltételeknek, és ebből következően a 2004/2005. gazdasági évben a tisztítatlan gyapot tényleges termeléseként kell figyelembe venni.
(12)
Az 1051/2001/EK rendelet 7. cikkének (2) bekezdése előírja, hogy amennyiben a Spanyolország és Görögország tekintetében rögzített tényleges termelés meghaladja az 1 031 000 tonnát, az említett rendelet 3. cikke (1) bekezdésében előírt irányárat minden olyan tagállamban csökkenteni kell, melyben a tényleges termelés meghaladja a garantált nemzeti mennyiséget.
(13)
Ezenkívül abban az esetben, ha Spanyolország és Görögország 1 031 000 tonnát meg nem haladó tényleges termelése meghaladja a 469 000 tonnát, az irányár 50 %-os csökkentése fokozatosan emelkedik az 1051/2001/EK rendelet 7. cikke (4) bekezdésének második albekezdésében előírt szabályok szerint.
(14)
A 2004/2005. gazdasági évben a garantált nemzeti mennyiség túllépése egyszerre történt meg Spanyolországban és Görögországban. A tényleges spanyolországi termelés a 4 830 tonna második részére esik, amely meghaladja az összesen 113 000 tonnányi garantált nemzeti mennyiséget. Ennélfogva az irányár csökkentése Spanyolország esetében 54 %. Görögország esetében a tényleges termelés az összesen 356 000 tonnányi garantált nemzeti mennyiség alatt van. Ennélfogva az irányár csökkentése Görögország esetében 50 %.
(15)
Az ebben a rendeletben előírt intézkedések összhangban vannak a Természetesrost-piaci Irányítóbizottság véleményével,
ELFOGADTA EZT A RENDELETET:
1. cikk
(1) A 2004/2005. gazdasági évre a tisztítatlan gyapot tényleges termelését az alábbiak szerint rögzítik:
-
1 137 229 tonna Görögország számára,
-
368 097 tonna Spanyolország számára,
-
982 tonna Portugália számára.
(2) Az irányárat csökkentő összeget a 2004/2005. gazdasági évre az alábbiak szerint rögzítik:
-
24,130 euró 100 kg tisztítatlan gyapotra Görögország számára,
-
27,425 euró 100 kg tisztítatlan gyapotra Spanyolország számára,
-
0 euró 100 kg tisztítatlan gyapotra Portugália számára.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 16-án.